Diari Oficial de la Generalitat Valenciana


Sumari del DOGV 7626, del 30-09-2015 (2015/7954)

RESOLUCIÓ de 28 de setembre de 2015, del president de CulturArts Generalitat, per la qual es concedeixen subvencions per al foment d'activitats musicals, com ara l'organització de festivals, cursos de perfeccionament musical, concursos, projectes musicals de caràcter singular i projectes de producció musical durant els mesos d'octubre de 2014 a desembre de 2015.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7626

Data del DOGV
:   30-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7954


Data del document
:   28-09-2015

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 28 de setembre de 2015, del president de CulturArts Generalitat, per la qual es concedeixen subvencions per al foment d'activitats musicals, com ara l'organització de festivals, cursos de perfeccionament musical, concursos, projectes musicals de caràcter singular i projectes de producció musical durant els mesos d'octubre de 2014 a desembre de 2015. [2015/7954]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 23 de març de 2015, de la presidenta de CulturArts Generalitat (DOCV 7496, 31.03.2015), de convocatòria de subvencions per al foment d'activitats musicals, com ara l'organització de festivals, cursos de perfeccionament musical, concursos, projectes musicals de caràcter singular i projectes de producció musical durant els mesos d'octubre de 2014 a desembre de 2015, i en atenció als següents:  
  
  
Antecedents de fet  
  
Primer. Mitjançant la Resolució de 23 de març de 2015, de la presidenta de CulturArts Generalitat (DOCV 7496, 31.03.2015), es van convocar subvencions per al foment d'activitats musicals, com ara l'organització de festivals, cursos de perfeccionament musical, concursos, projectes musicals de caràcter singular i projectes de producció musical durant els mesos d'octubre de 2014 a desembre de 2015.  
  
Segon. Pel Decret 141/2014, de 5 de setembre, del Consell, publicat en el DOCV núm. 7355 de 08.09.14, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, s'atribueix a l'ens en l'article 2.2.l, entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i es residencia en l'article 4.2.j l'atribució de resoldre la concessió dels incentius, ajudes i subvencions al president de l'entitat, que és el titular de la conselleria que té les competències en matèria de cultura.  
  
Tercer. De conformitat amb el que estableix l'apartat primer de la base quarta de la convocatòria, el termini de presentació de sol·licituds era de vint dies naturals, a comptar de l'endemà de la publicació de la convocatòria, per la qual cosa va finalitzar el 20 d'abril de 2015, i s'hi van presentar cent vint-i-dos (122) sol·licituds.  
  
Quart. En atenció al que disposa el punt 3 de la base cinquena, la comissió tècnica avaluadora constituïda a aquest efecte i reunida en sessió el dia 2 de setembre, ha valorat les sol·licituds d'acord amb els criteris i prioritats establits en la base sisena i ha emés el corresponent informe.  
La proposta motivada de resolució del director general de CulturArts es formula després de la vista dels expedients i l'informe i proposta evacuat per la comissió tècnica avaluadora nomenada a aquest efecte i després de comprovar que els proposats com a beneficiaris compleixen tots els requisits necessaris exigits per la convocatòria per a tindre eixa condició, no figurant en el procediment i no havent-se tingut en compte altres fets, al·legacions i proves que les adduïdes pels interessats, i en atenció al que disposa la base cinquena, 6.  
  
  
Fonaments de dret  
  
I. D'acord amb el que disposen la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la dita llei; la Llei 5/1983, de 30 de desembre, del Consell; la disposició transitòria huitena de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i el Decret 141/2014, de 5 de setembre, del Consell, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, del Consell, el president de CulturArts és l'òrgan competent per a la resolució de la convocatòria d'ajudes.  
  
  
II. Per a la concessió i pagament de les subvencions cal fer el que disposen l'esmentada Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la dita llei; la disposició transitòria huitena de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com les bases reguladores de la convocatòria.  
  
III. Les sol·licituds d'ajuda, excepte quatre, es van presentar dins del termini establit en l'apartat 1 de la base quarta de la convocatòria, i es van tramitar els expedients incoats de conformitat amb el procediment assenyalat en la base cinquena.  
  
Per tot això, en virtut dels antecedents de fet i fonaments de dret que han quedat exposats, així com els preceptes legals i reglamentaris esmentats i la resta de pertinent aplicació, després de la vista dels expedients i l'informe i proposta evacuat per la comissió tècnica avaluadora nomenada a aquest efecte, en l'exercici de les atribucions que tinc conferides, vista la proposta amb el caràcter de definitiva que eleva el director general de CulturArts, no figurant en el procediment i no havent-se tingut en compte altres al·legacions, proves i fets que els adduïts pels interessats, i en atenció al que disposa la base cinquena.6, de conformitat amb el que disposa la base setena.1 de la convocatòria, resolc  
  
  
Primer  
Concedir una ajuda a les sol·licituds presentades per les administracions públiques, entitats, empreses, associacions i professionals de la música que s'indiquen a continuació, per l'import que s'especifica i per a la realització de les activitats que s'assenyalen.  
L'import global màxim d'aquestes ajudes és de 103.410 euros, que es financen a càrrec de la línia de subvenció T6427000, «Foment d'activitats musicals», del capítol IV del pressupost de CulturArts Generalitat per a 2015.  
Les ajudes concedides per mitjà d'aquesta ordre estan acollides al règim de minimis establit en el Reglament UE número 1407/2013, de la Comissió, de 18 de desembre de 2013 (DOUE L352, de 24.12.2013) relatiu a l'aplicació dels articles 107 i 108 del Tractat UE a les ajudes de minimis.  
  
Segon  
Nomenar els suplents de la modalitat de festivals i projectes de caràcter singular que figuren per orde de prioritat, i en la modalitat de cursos i concursos, igualment per orde de prioritat, en els quals recaurà l'ajuda en cas de possibles renúncies o incompliments:  
  
Modalitat: Festivals i projectes de caràcter singular  
  
Modalitat: Cursos i concursos  
Tercer  
Denegar l'ajuda sol·licitada als projectes que s'indiquen a continuació i pels motius que s'especifiquen:  
  
  
Motius pels quals es denega l'ajuda  
A) Haver presentat la sol·licitud una vegada finalitzat el termini, el 20 d'abril de 2015, establit per a aquest tràmit en la base quarta.1 de la convocatòria aprovada per Resolució de 23 de març de 2015, de la presidenta de CulturArts Generalitat (DOCV 7496, 31.03.2015), de subvencions per al foment d'activitats musicals durant els mesos d'octubre de 2014 a desembre de 2015.  
B) L'activitat per a la qual se sol·licita la subvenció es troba inclosa entre els supòsits d'exclusió previstos en la base tercera, apartat b, de la convocatòria aprovada per Resolució de 23 de març de 2015, de la presidenta de CulturArts Generalitat (DOCV 7496, 31.03.2015), ja que l'activitat a realitzar per a la qual se sol·licita subvenció consisteix en una primera edició.  
C) L'activitat per a la qual se sol·licita la subvenció es troba inclosa entre els supòsits d'exclusió previstos en la base tercera, apartat d, de la convocatòria aprovada per Resolució de 23 de març de 2015, de la presidenta de CulturArts Generalitat (DOCV 7496, 31.03.2015), ja que l'activitat a realitzar per a la qual se sol·licita subvenció consisteix en la realització de cursos que no inclouen com a requisit per als participants estar cursant el grau superior de l'instrument.  
D) L'activitat per a la qual se sol·licita la subvenció es troba inclosa entre els supòsits d'exclusió previstos en la base tercera, apartat f, de la convocatòria aprovada per Resolució de 23 de març de 2015, de la presidenta de CulturArts Generalitat (DOCV 7496, 31.03.2015), ja que l'activitat a realitzar per a la qual se sol·licita subvenció està organitzada per una societat musical i protagonitzada per les seues agrupacions o altres de similars pertanyents a altres societats musicals.  
  
E) El projecte contingut en la sol·licitud presentada per l'interessat no s'ajusta al fi de la convocatòria assenyalat en la base primera de la convocatòria aprovada per Resolució de 23 de març de 2015, de la presidenta de CulturArts Generalitat (DOCV 7496, 31.03.2015), per tractar-se de producció i edició discogràfica per a l'any 2015, activitat per a la qual es va convocar una resolució específica amb idèntica data i publicada en el mateix DOCV núm. 7496. De la mateixa manera, tampoc està previst en l'objecte de la convocatòria la retransmissió audiovisual.  
F) No haver obtingut la sol·licitud presentada per al projecte concret la puntuació mínima de 70 punts establida en la base sisena.2 de la convocatòria aprovada per Resolució de 23 de març de 2015, de la presidenta de CulturArts Generalitat (DOCV 7496, 31.03.2015), en concurrència amb la resta de sol·licituds presentades, i, en conseqüència, no haver sigut inclosa en la proposta de resolució de l'òrgan instructor, vistos els expedients i l'informe i proposta de la comissió tècnica avaluadora.  
G) No haver obtingut la sol·licitud presentada per al projecte concret la puntuació suficient en la seua modalitat, d'acord amb els criteris i barem de la base sisena.1 de la convocatòria aprovada per Resolució de 23 de març de 2015, de la presidenta de CulturArts Generalitat (DOCV 7496, 31.03.2015), en concurrència amb la resta de sol·licituds de la modalitat, i, en conseqüència, no haver sigut inclosa en la proposta de resolució de l'òrgan instructor, vistos els expedients i l'informe i proposta de la comissió tècnica avaluadora, considerant igualment el nombre màxim d'ajudes a concedir segons assenyala la base primera.3, atenent el desglossament econòmic per modalitats.  
H) No haver completat dins del termini la documentació requerida o haver-ho fet excedint el termini de 10 dies comunicat fefaentment, d'acord amb el que assenyala la base quarta.7 de la convocatòria aprovada per la Resolució de 23 de març de 2015, de la presidenta de CulturArts Generalitat (DOCV 7496, 31.03.2015), per la qual cosa es considera que desisteix de la seua petició en els termes i segons disposa l'article 71.1 de la Llei 30/1992, de Règim Jurídic de les Administracions Públiques i del Procediment Administratiu Comú.  
I) No haver justificat el sol·licitant la necessitat de finançament del projecte proposat, atés el seu autofinançament o l'existència declarada de beneficis, si és el cas, d'acord amb el que assenyala la base primera.4 de la convocatòria aprovada per Resolució de 23 de març de 2015, de la presidenta de CulturArts Generalitat (DOCV 7496, 31.03.2015), en relació amb la base onze.4 d'aquesta.  
  
Quart  
El pagament d'aquestes subvencions queda condicionat al compliment de les obligacions assenyalades en la base novena, i a la justificació per part del beneficiari d'acord amb el que assenyala la resolució de convocatòria, fins a la data de 31 de desembre de 2015 assenyalat en la base deu. La falta de justificació en el termini indicat determinarà la pèrdua del dret al cobrament de la subvenció.  
  
Quint  
Donar publicitat a les ajudes concedides en compliment del que assenyala l'article 18.1 de la Llei 38/2003, de 17 de novembre, General de Subvencions.  
  
De conformitat amb el que estableixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del president de CulturArts Generalitat, en qualitat d'òrgan competent per a concedir les ajudes, en el termini d'un mes a comptar de l'endemà de publicar-se.  
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 28 de setembre de 2015. El president de CulturArts Generalitat: Vicent Marzà Ibáñez.